SA ตั้ง “ไซมิส แอสเสท แอนด์ เวลธ์ แมเนจเมนท์” ลุยบริหารสินทรัพย์ ทุนจดทะเบียน 100 ลบ.
SA ตั้งบ.ย่อย ชื่อ บริษัท ไซมิส แอสเสท แอนด์ เวลธ์ แมเนจเมนท์ จำกัด เพื่อประกอบธุรกิจบริหารสินทรัพย์ ด้วยทุนจดทะเบียน 100 ลบ.
2 พ.ย. 2564

บริษัท ไซมิส แอสเสท จำกัด (มหาชน) หรือ SA เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้จัดตั้งบริษัทย่อยใหม่ โดยใช้ชื่อ บริษัท ไซมิส แอสเสท แอนด์ เวลธ์ แมเนจเมนท์ จำกัด ซึ่งได้จดทะเบียนวันที่ 1 พฤศจิกายน 2564 เพื่อประกอบธุรกิจบริหารสินทรัพย์ ด้วยทุนจดทะเบียน 100 ล้านบาท เป็นหุ้นสามัญจำนวน 1 ล้านหุ้น มูลค่าหุ้นที่ตราไว้ หุ้นละ 100 บาท ทั้งนี้ SA ถือหุ้นในสัดส่วน 999,997 หุ้น
 